
Cankarjev dom, kulturni in kongresni center, objavlja razpis za prosto delovno mesto


STROKOVNI SODELAVEC ZA DOKUMENTACIJO (G097046 – STROKOVNI SODELAVEC VII/1) v Službi za kadrovske in splošne zadeve, šifra 201 iz Kataloga delovnih mest Cankarjevega doma. 

Delovno razmerje s polnim delovnim časom bo sklenjeno za nedoločen čas, s 5-mesečnim poskusnim delom. 

Pogoji, ki jih morajo kandidati izpolnjevati za zasedbo delovnega mesta:
· visoka strokovna izobrazba upravne ali druge ustrezne smeri 
· najmanj 2 leti delovnih izkušenj
· visoka raven aktivnega znanja slovenščine
· znanje uporabe osebnega računalnika
· znanje svetovnega jezika najmanj na nivoju zahtevnosti srednje šole
· preizkus strokovne usposobljenosti za delo z dokumentarnim gradivom, ki ga mora izbrani kandidat opraviti najpozneje v roku 6 mesecev od nastopa dela.

Naloge delovnega mesta so predvsem:
· prevzem, razvrščanje in hramba dokumetarnega gradiva v arhiv Cankarjevega doma
· vodenje/upravljanje dokumentarnega sistema ter urejanje in hranjenje poslovne dokumentacije v arhivu v skladu s predpisi
· vodenje evidenc v skladu s predpisi, ki urejajo arhiviranje in dokumentiranje gradiva
· upravljanje z dokumentarnim in arhivskim gradivom v digitalni in fizični obliki
· sodelovanje s tajništvi sektorjev in vložiščem, ter izmenjava informacij
· organiziranje in vodenje prevzema tekočih zbirk dokumentarnega gradiva
· spremljanje novosti na delovnem področju ter načrtovanje razvoja in posodobitev ravnanja z dokumentarnim gradivom
· priprava predlogov za sodobnejše oblike ravnanja z dokumentarnim gradivom ter hrambe gradiv
· priprava predlogov internih aktov z delovnega področja ali sodelovanje pri tem
· sodelovanje s pristojnimi inštitucijami s področja dejavnosti
· sodelovanje z zgodovinskim arhivom pri odbiranju in izločanju arhivskega gradiva
· izločanje in organizacija uničenja dokumentarnega gradiva, ki mu je pretekel rok hrambe
· obdelava in posredovanje zahtevanih gradiv, ki je v hrambi v arhivu Cankarjevega doma
· priprava evidenc, statistik in poročil s področja dela za notranje in zunanje uporabnike.

Glede na zgoraj navedene pogoje morajo kandidati k prijavi priložiti:
· življenjepis ter dokazila ali izjavo o izpolnjevanju zahtevanih pogojev,
· fotokopijo potrdila o doseženi izobrazbi.

Delovne izkušnje so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo. 
Visoka raven aktivnega znanja slovenščine se dokazuje z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za slovensko gimnazijo oziroma tej ustrezno štiriletno srednjo šolo.
Znanje tujega jezika se izkazuje s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd. 
Znanje uporabe osebnega računalnika se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem znanja, če bo ocenila, da je to potrebno. 

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana. 

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred VII/1 in v plačni razred 17, z možnostjo napredovanja do 10 plačnih razredov, kar znese trenutno za 17 plačni razred osnovna bruto plača 1.828,45 EUR in za 27 plačni razred 2.576,02 EUR. 
[bookmark: _Hlk77778435]
Pisne prijave s pripadajočimi prilogami oddajte do vključno 
· po pošti na naslov: Cankarjev dom, Prešernova cesta 10, 1000 Ljubljana. Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo
ali na
· na e-naslov cd.vlozisce@cd-cc.si.


Kandidati Kandidati bodo o izbiri pisno obveščeni v zakonsko določenem roku. Informacije T: (051) 451 981, Bojan Salobir.

V objavi zapisani izrazi v moški spolni slovnični obliki so uporabljeni kot nevtralni za ženske in moške. 








                                                                                                                                               Jure Novak 
                                                                                                                            GENERALNI DIREKTOR                

Pripravil: 

